Ernest Lawrence

Ernest Orlando Lawrence (8. august 1901 Canton, Lõuna-Dakota – 27. august 1958 Palo Alto, California) oli Ameerika Ühendriikide tuumafüüsik.

1922. aastal lõpetas ta keemia alal Lõuna-Dakota ülikooli. 1923. aastal sai ta Minnesota ülikoolis füüsika alal magistrikraadi ja 1925. aastal Yale'i ülikoolis doktorikraadi.

1928. aastal asus ta tööle California ülikooli Berkeleys, kus sai kaks aastat hiljem professoriks. 1936. aastal määrati ta seal kiirguslaboratooriumi juhatajaks, sel ametikohal töötas kuni elu lõpuni.

Teise maailmasõja ajal osales ta Manhattani projektis tuumapommi loomise juures, kus tema ülesandeks oli uraan-235 elektromagnetiline eraldamine.

1939. aastal pälvis ta Nobeli füüsikaauhinna tsüklotroni leiutamise eest.

Kategooria:Ameerika Ühendriikide füüsikud
Kategooria:Tuumafüüsikud
Kategooria:Minnesota Ülikooli vilistlased
Kategooria:Yale'i Ülikooli vilistlased
Kategooria:Nobeli füüsikaauhinna laureaadid
Kategooria:Auleegioni ohvitserid
Kategooria:Manhattani projektist osavõtjad
Kategooria:Sündinud 1901
Kategooria:Surnud 1958